11/11/2022 | Administración LocalMunicipal
Laxe
Exposición pública padrón SAF agosto 2022

En data de 28 de outubro de 2022 ditouse o Decreto da Alcaldía número 655/2022, cuxo teor literal é a seguinte: << Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Logo de ver o informe do traballador social de data 27.10.2022 no que se detectou un erro na facturación do mes de agosto do Servizo de axuda no fogar en relación ao cómputo total de horas. Logo de ver que con data 24.10.2022 se aprobou o decreto núm.631/2022 co padrón do prezo público polo servizo de axuda no fogar do mes de agosto non se corresponde co importe da nova facturación polo erro detectado no cómputo total de horas. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 21/10/2022 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de agosto 2022. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de agosto de 2022 que importa un total de tres mil sesenta con corenta e un cents (3.060,41 euros), que comprende un total de 85 recibos. Segundo.- Expoñer ao público o padrón aprobado, mediante a publicación de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicación do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produza a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, 2 de novembro de 2022 O 1º tenente de alcalde Francisco Charlín Oróns Delegación por ausencia (Resolución núm.509/2022, do 13/09/2022)